recursal/SuperWikiNEXT-32B huggingface dataset:
**Градишта**, **Кале** или **Габрешко кале** (грчки: *Γκρατίτσα*, *Κάλε*, *Καϊλάς*) — средновековно утврдување кај Габреш, Костурско, Егејска Македонија.

Местоположба
------------

Остатоците од тврдината се наоѓаат на Д’мбенска Планина меѓу селата Габреш и Брезница. Има визуелна врска со тврдината Градишта на југ. Сместена е над десниот брег на Рулска Река, близу параклисот „Св. Антониј", и го штитела патот крај неа.

Опис
----

Утврдувањето е искривен трапез со квадратна кула. Друга квадратна кула е во допир со западната ѕидина. Археологот Николаос Муцопулос смета дека бедемската структура на Габрешкото кале ги покажува сите конструктивни особености на Јустинијановото градителство, но претпоставува дека на тоа место треба да имало античко утврдување поради најдената монета на Александар Македонски и делови од римски садови од Антониј Керамопул во поширокото подрачје.

Наводи
------

1. 1 2 3  Μπαλασάς, Αθανάσιος Κ (2015). „Ιστορικά Στοιχεία, αρχιτεκτονικός πλούτος και μια πρόταση αναβίωσης της περιοχής των Κορεστείων Καστοριάς" (PDF). *Βαλκανικά σύμμεικτα* (17): 218.
2. 1 2  „Βυζαντινό κάστρο". Οδός. 10 мај 2011. Посетено на 7 март 2022.
3. 1 2  „Τυρρηνοί: Κάστρα φρούρια και ακροπόλεις της Π.Ε. Καστοριάς (του Σταύρου Π. Καπλάνογλου)". OlaDeka. Посетено на 7 март 2022.
За други значења на поимот, погл. Бар.
Карта што покажува атмосферски притисок во милибари или хектопаскали
**Бар** (од грч. βάρος = тежина, притисок, симб. **бар** или **bar**) — единица за притисок еднаква на 100 килопаскали, и приближно еднаква на атмосферскиот протисок на морското ниво. Од барот се изведени единиците: **мегабар** (**Mbar**), **килобар** (**kbar**), **децибар** (**dbar**), **центибар** (**cbar**), и **милибар** (**mbar**/**mb**). Овие единици се вонсистемски, т.е. не припаѓаат на SI или СГС, но се прифатени за употреба со единиците на SI. Барот наоѓа широка примена за изразување на притисок бидејќи е само за 1% помал од атмосферата (atm), која се дефинира како точно 1,01325 bar. Како единица е озаконет во земјите на ЕУ.

Барот и милибарот се воведени во in 1909 г. од британскиот метеоролог Вилијам Нејпиер Шо (1854-1945) како директор на Метеоролошката служба во Лондон (1907-20)

„**Барг**" е единица на манометарот, и означува притисок во барови над амбиентниот или атмосферскиот притисок.

Дефиниција и претворање
-----------------------

Барот се дефинира со SI-единицата паскал, имено: 1 bar ≡ 100.000 Pa.
Затоа, 1 bar е еднакво на:

* 100 kPa
* 1.000.000 dyn/cm2 (барии)
* 0,987 atm
* 14,5038 psi
* 29,53 inHg
* 750,06 mmHg
* 1⋅105 N/m2

Единици за притисок| * п
* р
* у
 | паскал | бар | техничка атмосфера | стандарднаатмосфера | Милиметар наживиниот столб (тор) | фунта наквадратен инч |
| --- | --- | --- | --- | --- | --- | --- |
| Pa | bar | at | atm | torr | psi |
| 1 Pa | ≡ 1 N/m2 | 10−5 | 1,0197×10−5 | 9,8692×10−6 | 7,5006×10−3 | 145,04×10−6 |
| 1 bar | 105 | ≡ 106 dyn/cm2 | 1,0197 | 0,98692 | 750,06 | 14,5037744 |
| 1 at | 0,980665 ×105 | 0,980665 | ≡ 1 kp/cm2 | 0,96784 | 735,56 | 14,223 |
| 1 atm | 1,01325 ×105 | 1,01325 | 1,0332 | ≡ *p0* | 760 | 14,696 |
| 1 torr | 133,322 | 1,3332×10−3 | 1,3595×10−3 | 1,3158×10−3 | = 1 mmHg | 19,337×10−3 |
| 1 psi | 6,895×103 | 68,948×10−3 | 70,307×10−3 | 68,046×10−3 | 51,715 | ≡ 1 lb*F*/in2 |

Поврзано
--------

* Атмосфера (единица)
* Паскал (единица)
* Атмосферски притисок

Наводи
------

1. ↑  „бар" Архивирано на 17 декември 2013 г. - Лексикон на македонскиот јазик, он.нет
2. ↑  Меѓународно биро за тегови и мерки (2006), *Меѓународен систем на мерни единици (SI)* (PDF) (VIII. изд.), стр. 127, ISBN 92-822-2213-6 (англиски).
3. ↑  Британски стандард BS 350:2004 „Фактори на претворање на единиците"
4. ↑  Вилијам Нејпиер Шо Архивирано на 29 август 2007 г. (англиски)

*Оваа статија содржи материјал од статијата „Bar (unit)" на Citizendium, кој е под лиценцата Криејтив комонс Наведи извор-Сподели под исти услови 3.0 Нелокализирана, но не и под ГНУ-овата лиценца за слободна документација (ГЛСД).*

Надворешни врски
----------------

* SI: Табела 8. Единици вон SI прифатени за употреба со едниците на SI (англиски)
* Претворање од бар во други единици за притисок (англиски)
**Алма Марија Катарина Сундквист** (1872–1940) била шведски лекар и пионерски специјалист за лекување на венерични болести. Посветена активистка за женски права, таа водела кампања за подобри услови за работа на жените, ги решавала проблемите поврзани со нехигиенските домови и проституцијата и ја промовирала потребата за сексуално образование за девојчиња. Таа се борела за правото на глас на жените, придонесувајќи за инаугуративниот состанок на Шведското здружение за право на глас на жените (ФКПР) во јуни 1902 година. На меѓународно ниво, во 1919 година таа ја претставувала Шведска на основањето на Меѓународната асоцијација на медицински жени во Њујорк и присуствувала на Првиот меѓународен конгрес на работничките жени во Вашингтон, во раните 1930-ти, во име на Друштвото на народите, таа била една од тројцата соработници на извештајот за трговија на робови со жени и деца во земјите од Азија.

Алма Сундквист
*

Наводи
------
**Градишки Пештер** — пештера во Бислимската Клисура на реката Пчиња, јужно од градот Куманово.

Местоположба
------------

Градишки пештер, се наоѓа на ридот Градиште на левата долинска страна во средишниот дел на Бислимска Клисура, на јужно од Куманово, во делот каде реката Пчиња силно меандрира. Кај самиот врв во месноста Градиште во ниската карпа под врвот издлабен е правоаголен отвор низ кој се влегува во кратката пештера по чии ѕидови можат да се забележат стари натписи – веројатно уште од античко време. Пештерата е мала и нејзината вкупна должина изнесува 12 метри, додека длабочината и изнесува 1 метар. Расположена е на надморска височина од 338 метри. Денес оваа пештера сточарите ја користат како засолниште при временски непогоди. На 10 метри од влезот во пештерата, затскриен зад карпите е некаков отвор во вид на бунар. Преку отворот се нафрлани гранки за да се спречи впаѓање на добиток. Овој отвор е всушност влез во Голема Градишка пропаст, длабока над 20 метри.

Наводи
------

1. ↑  Милевски, Ивица (19 јуни 2012). „Уживајте во патешествието по интересната Бислимска Клисура кај Куманово". *ИГЕО Портал*. Посетено на 14 декември 2019.
2. ↑  Милевски, Ивица (1999). „КАРСТНА ОБЛАСТ БИСЛИМСКА КЛИСУРА-ЈУЖНО ОД ГРАДОТ КУМАНОВО". Посетено на 14 декември 2019.
**Африканскиот леопард** (*Panthera pardus pardus*) е најбројниот подвид на леопард во светот. Овој подвид е распространет низ Африка, од планинаските региони (ЈАР, Зимбабве...) до пасиштата (Габон, Конго...) и саваните (Кенија, Танзанија...), вклучувајќи и доста сурови пустински региони како пустината Калахари во Намибија. Сепак, најмногу ги има во недостапните дождовни шуми. Како и останатите големи цицачи, и овој подвид на леопард е отсутен во регионите каде што има голема концентрација на луѓе.

Особености
----------

Базичната боја на крзното на африканскиот леопард варира во разни делови од Африка. Во зависност од местото и живеалиштето, бојата варира од црвеникаво-кафена, преку темножолта до кремава. Африканските леопард се прошарани со црни розети, најчесто без точки во внатрешноста. Шарата на крзното е уникатна за секоја единка. Мажјаците генерално се поголеми и потешки од женките за околу 40%. Тие достигнуваат тежина до 90 килограми и се долги 1,90 метри плус околу метар долгата опашка.

Исхрана и лов
-------------

Африканскиот леопард се храни со најразлични видови вклучувајќи инсекти, глодачи, влекачи, големи цицачи, па дури повремено и домашна стока. Леопардите се многу силни животни и можат да качат на дрво плен кој е неколкупати потежок од нив (како на пример синото гну). Овие животни го качуваат пленот на високите гранки за да го заштитат од натрапници. Африканските леопарди се ноќни животни и најчесто не ловат до самрак. Сепак, тие се опортунистички ловци па можат да ловат и преку ден доколку е неопходно. 

Леопардите го следат нивниот плен. Го убиваат со задушување кое следи по загриз на грлото со нивните моќни вилици. Ретко се борат со други грабливци за храна, најмногу поради ризикот од повреда.

Наводи
------

* (англиски) "Leopard." www.bigcatrescue.org. 1 Bigcat Rescue. 14 февруари 2008 < Архивирано на 1 октомври 2005 г.>.
* (англиски) "African Leopard » Panthera pardus » 'Luiperd'." www.safarinow.com. 1 SafarNow. 14 февруари 2008 <>.
* (англиски) "Leopard {Panthera pardus}" 22 јуни 2008 <>.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Леопард (*P. pardus*) |
| --- |
|  |
| *Подвидови* | Индокинески леопард (*P. pardus delacouri*)  **·**  Индиски леопард (*P. pardus fusca*)  **·**  Севернокинески леопард (*P. pardus japonensis*)  **·**  Шриланечки леопард (*P. pardus kotiya*)  **·**  Јавански леопард (*P. pardus melas*)  **·**  Амурски леопард (*P. pardus orientalis*)  **·**  Африкански леопард (*P. pardus pardus*)  **·**  Персиски леопард (*P. pardus saxicolor*)  **·**  Арапски леопард (*P. pardus nimr*)  **·**  Занзибарски леопард (*P. pardus adersi*) |
|  |
| *Познати леопарди човекојади* | Панарски леопард  **·**  Леопард од Рудрапрајаг  **·**  Леопард од централните покраини  **·**  Леопард од Гумалапур  **·**  Леопард од ридовите Јелагири |

 |
**Алмонда** ― португалско село со околу 300 жители во граѓанската парохија Зибреира, во рамките на општината Торес Новас и округот Сантарем.

Селото го добило името по реката Алмонда, чиј извор се наоѓа во близина.

 Черепот ароеира 3 на 400.000 години стар хомо хајделбергенсис; најстарата трага од човечката историја во Португалија.
Бадемот е познат по пештерата Ароеира (можеби најголемата пештера во земјата) во карстниот варовнички пејзаж, каде што во 2014 година бил откриен черепот ароеира 3 стар 400.000 години на хомо хајделбергенсис. Тоа е најстарата трага од човечката историја во Португалија.

Месните услови на топографијата на карстен варовник и изобилството на вода обезбедиле можност за добивање енергија, и на тој начин, во 1818 година, Домингос Ардисон ја основал фабриката за хартија „Ренова". Стопанското друштво е важен комерцијален мотор на регионот Торес Новас и добро позната и на национално и на меѓународно ниво. Иако друштвото се проширило, „старата фабрика" продолжува да функционира.

Наводи
------

1. ↑  Phys Org, March 13, 2017, 400,000-year-old fossil human cranium is oldest ever found in Portugal
2. ↑  Joan Daura Архивирано на 18 март 2017 г. et al.: *New Middle Pleistocene hominin cranium from Gruta da Aroeira (Portugal).* In *Proceedings of the National Academy of Sciences (PNAS)* Online pre-release of 13 March 2017.
3. ↑  The primitive man from Portugal, статија од 16 март 2017 in des Hamburger Abendblatt, пристапено на 12 јуни 2022.
4. ↑  *Crânio de 400 mil anos é o fóssil humano mais antigo descoberto em Portugal* (*English: 400,000 year old skull found; the oldest human fossil in Portugal*). Статија од 13 март 2017 in the Portuguese newspaper Público, пристапено на 12 јуни 2022.

39°30′21″ N; 8°36′57″ W﻿ / ﻿39.5057° СГШ; 8.6157° ЗГД﻿ / 39.5057; -8.6157
**Градско сообрание во Гдањск** е историска админситратицна зграда, позната како Ратуш, кое се наоѓа во Гдањск, главниот град на околијата Шредимски. Ова е еден од најдобрите примери на историските градби во готско-ренесансата во градот, изградени на пресекот на Лонг Лејн и Долгиот пазар, во најпопуларниот дел на Гдањск. Во главната градска зграда, исто така се наоѓа и историскиот музеј на градот Гдањск.

Поглед на Градското собрание на Гдањск од крајот на улицата Длуга

Наводи
------

1. ↑  „Main Town Hall In Gdańsk". *MHMG*. Посетено на 10 March 2016.
2. ↑  Piasecki, Tadeusz Glinka, Marek (2004). *Perły architektury*. Poznań: Wydawn. Podsiedlik-Raniowski i Spółka. ISBN 8373414029.
**Богдан Филип Кметовски** ( 1922
 во Побожје, Скопско —  1945

 во Побожје, Скопско) — македонски партизан, борец за слобода на Македонија и учесник во НОВ.

Животопис
---------

Произлегува од сиромашно семејство. Основно училиште завршил во своето родно село, по што се занимавал со земјоделство и чување на добиток. Во Шеснаесеттата македонска ударна бригада стапил од самото нејзино формирање. Се борел против балистите на Скопска Црна Гора, а учествувал и во ослободувањето на Скопје. Бил ранет во последната борба против балистите во Шишево и пренесен во Скопската болница на лекување, од каде бил пуштен на домашно лекување. Од последиците на раните, починал во почетокот на 1945 година. Бил закопан на гробиштата во Побожје.

Поврзано
--------

* Милан Кметов

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 203. На `|first=` му недостасува `|last=` (help)
Банџи скокање во Нормандија
**Банџи скокање** — прастар ритуал што потекнува од островите на Тихиот Океан, поточно од едно село од островите на Вануату. За да скокате банџи, потребна ви е висока структура и долго гумирано јаже, кое го врзувате на зглобовите од вашите нозе, а другиот крај на кулата. Слободното паѓање е главната поента која го качува адреналинот. Енергијата на падот ја апсорбира јажето, кое се растегнува, а скокачот осцилира горе-долу додека да се стабилизира енергијата сосема.

Историја
--------

Легендата зборува за брачната кавга меѓу Тамалие и неговата сопруга, која му избегала и се качила на едно високо дрво, каде нозете си ги врзала со лијани. Кога Тамалие се качил по неа на дрвото, таа скокнала. И тој скокнал по неа, не знаејќи дека таа е врзана со лијаните од дрвото. Се разбира - Тамалие умрел, а таа останала жива.

Луѓето од селото кои биле сведоци на овој настан, толку многу се воодушевиле на скокот што го извела жената, што почнале да го практикуваат скокањето, кое го претвориле во ритуал за докажување на машкоста.

Интересни информации
--------------------

* Првиот модерен банџи скок е направен на 1 април 1979 година од 75 метри високиот мост во Бристол, изведен од четворица членови на едно спортско друштво.
* Во Гинисовата книга на рекорди запишан е скокот од 216 метри (односно 220 метри) како скок од најголема височина.
* Несреќи не се случуваат доколку се следат правилата, а едно од најважните правила е да не се користи јажето за скокање подолго време отколку што може да истрпи неговата еластичност.
* Суеверие поврзано со банџи скокот: скокачот не смее да има секс денот пред да скока, инаку може да се повреди; при скокот треба да ги извадите сите амајлии за среќа кои вообичаено ги носите.
* За осум и пол секунди, односно за еден скок од височина од 400 метри, во Квинстон треба да платите 150 долари.

Наводи
------



|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Градското собрание во Сента
**Градското собрание во Сента** е изградено во периодот од 1912 година до 1914 година како управна зграда на градот Сента, претставува недвижно културно богатство како споменик на културата од големо значење.

По пожарот во 1911 година кога изгорело старото градско собрание, Сенатот на Сента објавил конкурс за нов, кој е завршен во 1914 година.По проект на архитектот Фриѓеш Ковач и под надзор на претприемачот Антал Сеила од Будимпешта. Четирите делови на зградата се поврзани во правоаголник, кој го формира внатрешниот двор. Концептот за решение на декоративните елементи бил постигнат со нагласување на испакната централна проекција на овална основа на главниот тракт и кулата на аголот на главниот и страничниот тракт. Кулата е единствена по своето решение, со часовник направен од Розгоњи и Лендваи од Будимпешта.

Хоризонталните венци, ленти и фризови од стилизирани цветни и геометриски орнаменти, пиластри и полустолбови со жлебови и нагласени вертикални отвори, поголеми стаклени површини и стаклени ленти, детали од ковано железо, постепено решен покрив на централнен рисалит со заоблено поткровје. Унгарската варијанта на отцепувањето му припаѓа на решението на градбата. Подигнувањето на висока, масивна кула е романтично доловување во историски стилови, додека деталите за декорацијата се во стилот на југендстил. Мотиви имаат и внатрешноста на претставителните сали, скалите и балустрадите и пластичните украсни елементи.

Конзерваторски и реставраторски работи делумно биле извршени во текот на 2000 година и 2002 година, а продолжиле и во 2005 година.

Низ објективот на Стеван Крагуевац
----------------------------------

* Податотека:Gradska kuca01.JPG
* Грб на СентаГрб на Сента
* Податотека:Gradska kuca 2.JPG

Поврзано
--------

* Список на културни споменици во областа Северен Банат

Наводи
------

1. ↑  Покрајински завод за заштиту споменика културе-Списак непокретних културних добара од великог значаја
2. ↑  „Место које волим/Градска кућа у Сенти". Архивирано од изворникот на 17. 05. 2014. Посетено на 16. 05. 2014. Проверете ги датумските вредности во: `|accessdate=, |archive-date=` (help)

Надворешни врски
----------------

* „Градско собрание - културни споменици во Србија". САНУ (на српски).
* Републички завод за заштита на спомениците на културата - Белград Архивирано на 6 февруари 2021 г.
* Покраински институт Војводина / Значаен недвижен културен имот во Војводина
* Список на споменици
* Републички завод за заштита на спомениците на културата-Белград / База на недвижен културен имот
**Борис Нешов Цветановски** ( 1924
 во Раштак, Скопско — 13 мај 1945

 во Загреб, Хрватска) — македонски партизан, борец за слобода на Македонија и учесник во НОВ.

Животопис
---------

Потекнувал од сиромашно семејство. Основно училиште завршил во селото. Се занимавал со земјоделство и чување на добиток. На 1 септември 1944 година стапил во Шеснаесеттата македонска ударна бригада ѝ со неа учествувал во завршните операции за ослободувањето на Македонија, како ѝ во борбите против Германците во Качаничката Клисура. Потоа со Бригадата заминал на Косово, каде биле разоружани заостанатите балистички банди. Оттаму заминал за Земун, каде успешно ја завршил обуката во ракувањето со новото оружје. На 12 април 1945 година бил на позициите кај Шид, во општата офанзива на Првата југословенскатга армија. Учествувал во ослободувањето на Војводина, Хрватска и Словенија. На 13 мај 1945 година кај Подсреда во Словенија, во една борба против Германците, пред време му експлодирала бомба в раце ѝ тешко бил ранет. Во Загрепската болница, подлегнал на раните добиени од експлозијата. Посмртните останки му биле пренесени и закопани во неговото родно село.

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 159. На `|first=` му недостасува `|last=` (help)
**Андромеда** — лик од старогрчката митологија. Таа била ќерка на кралот и кралицата на Етиопија - Цефеј и Касиопеја. Бидејќи нејзината мајка го навредила Посејдон, тврдејќи дека е поубава од Нереидите, тој испратил чудовиште кое го нападнал Аргос. Единствено спасение за градот е да се жртвува ќерката на кралот. Од оваа судбина била спасена од страна на Персеј, кој го скаместува чудовиштето Кит, кое дошло да ја земе, и тоа со помош на главата на Медуза Горгона. Потоа таа заминала со него во Аргос. Заедно имале 6 сина и една ќерка: Перс, Алкеј, Нелеј, Местор, Стенел (татко на Евристеј), Електрион (дедо на Херакле) и Горгофона, чие име значи „убиец на Горгона".
Смртта на Астеропа, слика на Ели Делонеј.
**Астеропа** (нејзиното име на старогрчки значи: „Сончев лик") во старогрчката митологија била нимфа, позната уште како Хесперија.

Митологија
----------

Есак и Астеропа, гравура на Јохан Урлих Краус (1690 год.).
Астеропа била нимфа, една од Најадите, а според Аполодор и Овидиевите „Метаморфози", таа била ќерка на речниот бог Кебрен и потекнувала од неговата река во Троада. Според една верзија, таа била сопруга на тројанскиот принц Есак и сестра на Енона, сопругата на Парис. Според друго предание, таа умрела така што стапнала на змија која ја каснала. Нејзиното име повеќе би одговарало на ѕвездена нимфа отколку на Најада, така што можеби симболизирала ѕвезда која паѓа и „умира" при падот на Земјата.

Есак и Есперија, гравура на Вирџил Солис.

Други личности
--------------

* Една од Океанидите, која со Зевс имала син Акраг.
* Плејада Стеропа уште се нарекувала и Астеропа.
* Според Хигин, хипалкимова сопруга и Пенелеева мајка.
* Според некои атори, мајка на Кирка, која ја имала со Хелиј.

Наводи
------

1. ↑  -{Carlos Parada, 1997. Genealogical Guide to Greek Mythology}- -{Greek Mythology Link: NYMPHS}-; -{List of NYMPHS}-
2. ↑  „Registar imena i reči s objašnjenjima" во: Krista Volf, *Kasandra*. Sarajevo: Svjetlost, 1987, стр. 164.
3. ↑  -{theoi.com: Asterope}-
4. ↑  „-{Greek Myth Index: Celaeno}-". Архивирано од изворникот на 16 декември 2010. Посетено на 25 септември 2010.
5. ↑  -{theoi.com: Sterope}-
6. 1 2  -{Carlos Parada, 1997. Genealogical Guide to Greek Mythology}- -{Greek Mythology Link: Dictionary}-; -{Artaceus to Boetis}-
**Џаспер Џонс** (роден на 15 март 1930) е американски сликар, вајар и гравурист, чие дело е поврзано со апстрактен експресионизам, Нео-Дада и поп-арт жанрот. Тој е добро познат по своите прикази на Знамето на САД и другите теми поврзани со САД. Делата на Џон редовно се продаваат за милиони долари на продажба и на аукција, вклучувајќи и пријавена продажба од 110 милиони долари во 2010 година. Во повеќе наврати дела од Џон ја имаат титулата најплатено за дело од жив уметник.

Џонс имал добиено многу почести во текот на својата кариера, вклучително и приемот на Националниот медал на уметности во 1990 година и Претседателскиот медал за слобода во 2011 година. Во 2018 година, *The New York Times* го нарекол „најуспешниот жив уметник" на Соединетите Држави.

Наводи
------

1. ↑  Соломон, Дебора (7 февруари 2018). „Jasper Johns Still Doesn't Want to Explain His Art". Посетено на 19 февруари 2020.

Библиографија
* Буш, Џулија М. *Деценија на скулптурата: новите медиуми во 1960-тите години* Архивирано на 29 септември 2007 г. (Прес Арт Алијанса: Филаделфија; Асошиетед универзитетски печат : Лондон, 1974)
Поврзано: Црква Санта Енграција (појаснување)

**Базилика „Св. Енграција Сарагошка"** (шпански: *Basilica menor de Santa Engracia*) — базилика која се наоѓа во Сарагоса, Шпанија. Овде е местото каде во 303 година, Света Енграција и нејзините истомисленици биле мачени. Во текот на Шпанската граѓанска војна, црквата била речеси цела срушена. По војната, таа повторно била изградена.

Наводи
------

1. ↑   Saragossa

|  |  |
| --- | --- |
| Ризница | „Базилика „Св. Енграција" (Сарагоса)" на Ризницата ? |

|  |  |
| --- | --- |
| Stub icon | *Оваа статија за црква или сличен христијански објект е никулец. Можете да помогнете со тоа што ќе ја проширите.** п
* р
* у
 |
**Борис Спасев Танковски** ( 1922
 во Арачиново, Скопско —  1944

 во Водно, Скопје) — македонски партизан, борец за слобода на Македонија и учесник во НОВ.

Животопис
---------

Произлегува од сиромашно селско семејство. Основното училиште завршил во родното село, а потоа се занимавал со земјоделство. Во октомври 1944 година, стапил во борбените редови на Дванаесеттата македонска ударна бригада. Учествувал во сите нејзини борби против балистите на Китка и Водно. По успешните акции и борби против непријателот на овој терен, учествувал во Битката кај Треска. Во почетокот на ноември 1944 година, храбро загинал во една битка на падините на Водно.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 267. На `|first=` му недостасува `|last=` (help)
Нашата госпоѓа од Аточа
**Базиликата Нуестра Сенора де Атока** (шпански: *Basílica de Nuestra Señora de Atocha*) е базилика која се наоѓа во Мадрид, Шпанија. Таа е една од трите базилики во престолнината на Шпанија, заедно со Базилика Сан франциско ел Гранде и Базилика Исус де Мединацели. Старата црква била изградена во 1890 година во неовизантиска архитектура, но истата за време на Шпанската граѓанска војна била разрушена. По војната реконструкцијата на објектот завршил во 1951 година.

|  |  |
| --- | --- |
| Stub icon | *Оваа статија за црква или сличен христијански објект е никулец. Можете да помогнете со тоа што ќе ја проширите.** п
* р
* у
 |

Наводи
------

1. ↑

|  |  |
| --- | --- |
| Ризница | „Базилика Нуестра Сенора де Атока" на Ризницата ? |
**Боге Ефремов Кузмановски** ( 1924
 во Дебарско —  1944

 во Треска, Скопско) — македонски партизан, борец за слобода на Македонија и учесник во НОВ.

Животопис
---------

Произлегува од селско печалбарско семејство. Во потрага за работа се доселил во Скопје. Непосредно по окупацијата се вклучил во народно-ослободителното движење. На 5 септември 1944 година стапил во Четвртиот скопски партизански одред. Подоцна станал борец на Дванаесеттата македонска ударна бригада, во четвртиот баталјон. Во составот на бригадата учествувал во сите нејзини борби против балистите кај селата: Добри Дол, Говрлево, Света Петка, Грчец, Крушопек и други места. По силниот продор што го извршиле Третата и Дванаесеттата македонска ударна бригада, балистите биле протерани од позициите на Водно. Борбите против овој непријател продолжиле на Треска, кога балистите биле префрлеени на левата страна. Во оваа борба против балистите, Боге го изгубил својот живот. Бил закопан на скопските гробишта.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 207. На `|first=` му недостасува `|last=` (help)
**Амаркорд** (италијански: *Amarcord*) - италијански филм од 1973 година, во режија на Федерико Фелини, кој е и еден од авторите на сценариото. Главните улоги ги толкуваат: Пупела Маџо, Армандо Бранча, Магали Ноел, Бруно Занин, Џузепе Јанигро, Јосиане Танцили, Чичо Инграсија итн. Филмот освоил 18 магради, меѓу кои и: „Оскар" за најдобар странски филм.

Содржина
--------

Во филмот се прикажани разни сцени од животот на жителите на еден мал италијански приморски град: прославата на пристигнувањето на пролетта, проследена со палење на кукла на вештерка; ситните проблеми што ги прават учениците; нивните сексуални фантазии и копнежот по жената наречена Градишка (ја игра Ноел) по која лудува целиот град; бесрамното однесување на проститутката Волпина; подемот на фашизмот; хотелот во кој престојуваат странските туристи; престојот во хотелот на еден емир кој пристигнал со своите 30 жени; снегот кој паѓа неколку дена; возбудата на жителите од поминувањето на големиот прекуоекански брод; автомобилската трка итн. Притоа, посебно се прикажани доживувањата на едно семејство: сослушувањето и мачењето на таткото Аурелио (го игра Бранча) поради инцидентот за време на прославата во чест на Дуче; заедничкиот излет со Тео (го игра Инграсија), лудиот брат на Аурелио, кој се качува на дрво, одбивајќи да слезе; несуденото сексуално искуство на синот Тита (го игра Занин) со продавачката на цигари; и болеста и смртта на мајката Миранда (ја игра Маџо). Филмот завршува со свадбата на Градишка, која потоа го напушта градот.

Наводи
------

1. ↑  IMDb, Amarcord (1973) Awards (пристапено на 21.7.2020)
2. ↑  IMDb, Amarcord (1973) (пристапено на 21.7.2020)
Баба во Шичоу.
**Баба** (кинески: 粑粑) ― вид на густ, тркалезен, тежок леб што го подготвуваат обичен или со разни филови од страна на Нашиците од северозападниот дел на Јунан, НР Кина. Може да биде сладок или солен.

Понекогаш им се продава на туристите како „кинеска пица", се вели дека е измислена за време на династијата Ќинг и може многу да варира од еден до друг дел на Јунан. Поради својата разновидност, баба може да биде јаден обичен, исечен на парчиња и да биде претворен во зачинета закуска или како народна улична храна, особено за појадок.

Поврзано
--------

* Список на лебови

Наводи
------

1. ↑  „Lijiang baba". *Special Broadcasting Service* (англиски). Посетено на 6 февруари 2022.
2. ↑  „Baking Baba with the Yangs: Meet the Bread of your Dreams, Xizhou". *strangertalk* (англиски). 11 февруари 2017. Посетено на 6 февруари 2022.
3. ↑  Weitzman, Roz (24 декември 2013). „Exploring Kunming bread: Guandu baba". *GoKunming* (англиски). Посетено на 6 февруари 2022.
4. ↑  „Lijiang Baba « Street Foodie — Street Food Reviews, Recipes and Vendors". *www.streetfoodie.com*. Архивирано од изворникот на 2019-04-13. Посетено на 6 февруари 2022.
Брајан Ено (слика од 2008 година) бил заслужен за измислување на терминот „амбиентална музика"
**Амбиенталната музика** е музички жанр кој ги нагласува тонот и атмосферата наместо традиционалната музичка форма и ритамот. Тоа е вид на бавна инструментална музика, која користи мирни и смирувачки шеми и мотиви на звуци кои се повторуваат и кои не содржат распространети музички тропи, што е погодно и за активно и за пасивно слушање. Често се користат и звуци од природата, а звуците на пијаното, гудачките инструменти и слично можат да бидат емулирани со помош на синтисајзер.

Жанрот настанува во Обединетото Кралство во 60-тите и 70-тите години од 20 век, кога новите музички инструменти станале достапни за поширокиот дел на луѓето, како на пример синтисајзерот. Брајан Ино му го дава името и го популаризира жанрот со неговиот албум Ambient 1: Music for Airports. Во 80-тите години доживува преродба со истакнувањето на хаус и техно музиката, а во 90-тите години добива и култно следење.

Амбиентална музика никогаш нема постигнато голем комерцијален успех, но сепак успева да стигне до одредено ниво на акламација низ годините, а особено во информациското доба. Заради својот релативно слободен стил, амбиенталната музика има влијанија од голем број други музички жанрови, како на пример од класичната музика, народната музика, џезот и етно музиката.
**Бог на празнините** (англ. *God of the gaps*) е вид на теолошко гледиште во кое празнините во научното знаење се земаат како доказ за постоењето на Бог. Овој поим е измислен од страна на христијанските теолози не со цел да го дискредитираат теизмот, туку да укажат на погрешноста во потпирањето на теолошките аргументи за постоењето на Бог.

Терминот „Заблуда Бог на празнините" може да се однесува на позиција која претпоставува дејство на Бог како објаснување за одреден непознат феномен, што е варијанта на заблудата аргумент од незнаење. Ваквиот аргумент понекогаш се редуцира во следнава форма:

* Постои празнина во сфаќањето на некој аспект на природниот свет.
* Затоа, причината би морала да биде натприродна.

Еден пример за ваков аргумент кој го користи Бог како објаснување на еден од сегашните празнини во биолошката наука е: „Бидејќи сегашната наука не може точно да објасни како настанал животот, тогаш би морало да биде Бог кој причинил животот да започне".

Аргументите од типот на „Бог на празнините" не се поддржани од некои теолози кои инаку сметаат дека ваквите аргументи притежнуваат да го потиснат Бог во она што и преостанува на науката да го докаже: со зголемување на научното знаење, доминатот на Бог се намалува.

Од научна гледна точка, „Бог на празнините" се смета за заблудата кога за секоја празнина во нашето научно познавање се мисли дека е доказ за дејството на Бог, што е во спротивност од признавањето дека ние моментално го немаме одговорот или антиципирајќи дека ако се најде одговорот, тогаш тој ќе биде научен одговор, во кој нема да може да биде вклучена улогата на Бог. Ричард Докинс посветува цело поглавје за ова во неговата книга *Илузијата — Бог*.

Наводи
------

1. ↑  See, e.g. "Teleological Arguments for God's Existence" in *Stanford Encyclopedia of Philosophy*
2. ↑  Michael Shermer (2003) *How We Believe: Science, Skepticism, and the Search for God*, p 115 ff.
3. ↑  Robert Larmer, "Is there anything wrong with 'God of the gaps' reasoning?" *International Journal for Philosophy of Religion*, Volume 52, Number 3 / December, 2002, p 129 ff.
4. ↑  See, e.g. Mark Isaak (2006) *The Counter-Creationism Handbook* pp x, 11–12, 35.
5. ↑  Thomas Dixon "Science and Religion: A Very Short Introduction" p. 45
6. ↑  *Man Come Of Age: Bonhoeffer’s Response To The God-Of-The-Gaps*, Richard Bube, 1971
7. ↑
**Бабин Дол** — поток, односно мал постојан водотек (рекичка), десна притока на реката Вардар во Таорската Клисура, помеѓу селата Смесница, Страхојадица и Градовци и недалеку од Кадина Река. Извира во дол, веднаш источно под селото Градовци, под возвишенијата Церче и Грнчарица каде две помали поточиња се спојуваат во главниот водотек на Бабин Дол. Тече во источен правец и во месноста Дисавич излегува во мала рамнина, од каде тече под меѓународната железничка пруга Скопје - Велес, каде непосредно наспроти Ново Село се влева во Вардар. Потокот има постојан водотек и не пресушува, а зголемен водостој има во пролетните месеци по топење на снегот. Вкупната должина на водотекот на Бабин Дол изнесува нешто над 3 километри.

Галерија
--------

* Потокот Бабин ДолПотокот Бабин Дол
* Потокот Бабин ДолПотокот Бабин Дол
**Бона Сфроца** (родена на 2 февруари 1494

 или на 2 февруари 1493 - починала на 19 ноември 1557

) била војвотка на Бари, принцеза на Росано, кралица на Ерусалим и Полска како втора сопруга на полскиот крал Сигисмунд I.

Бона Сфорца е родена на 2 февруари 1494 година во Вигевано, Италија. Таа е ќерка на Џан Галеацо Сфорца, војвода од Милано, и неаполската принцезата Изабела Неаполска , од која Бона Сфорца ги наследила титулите војвотка на Бари, принцеза на Росано, кралица на Ерусалим. Бона е и внука на Бјанка Марија Сфорца, царица на Светото Римско Царство.

Во 1518 година Бона Сфорца се омажила за полскиот крал Сигисмунд I и имале шест деца.

Бона Сфорца се одликувала со голема убавина и енергија. Уште додека бил жив нејзиниот сопруг, таа започнала да врши големо влијание во управувањето на Полското Кралство успевајќи да се отргне од големите дворјани. Како кралица на Полска Бона Сфорца е позната и со покровителство над ренесансната уметност, која благодарение на неа, започнала да продира во Полско-литванската Државна Заедница.

По смртта на Сигисмунд I, новиот крал Сигисмунд август бил принуден да се бори против силното влијание на својата мајка. Бона Сфорца имала план преку династическите бракови на своите деца да ја обедини под своја власт речиси цела католичка Европа. Во нејзините планови сепак не бил вклучен вториот брак на Сигисмунд август со литванската принцеза Барбара Радзвил. Поради тоа Бона Сфорца застанала на чело на Католичката опозиција во Полска против бракот на кралот со бидејќи принцезата била калвинистка. Тоа е причината Бона Сфорца да биде осомничена дека учествувала во труењето на Барбара Радзвил, која починала во 1551 година.

По проширувањето на конфликтот со нејзиниот син Бона Сфорца започнала да се чувствува несигурна во Полска и посакала да се врати во своите родни имоти во Италија. Плашејќи се дека при заминувањето во Италија, Сигисмунд август и забранил да ја напушти земјата. Во 1556 година Бона Сфорца успеала да ја напушти Полска откако јавно се одрекла од сопственоста над имотот во кралството. Таа сепак со себе понела 420.000 дукати, кои подоцна ги позајмила на шпанскиот крал, Филип II.

Откако ја напуштила Полска, Бона Сфорца заминала во Бари, Италија. Таму таа починала на 19 ноември 1557 година. Се смета дека била отруена по налог на шпанскиот крал кој не сакал да и ги врати парите.

Наводи
------

1. ↑  Cawley, Charles, *Milan, Medieval Lands*, Foundation for Medieval Genealogy, Посетено на August 2012 Проверете ги датумските вредности во: `|accessdate=` (help); Надворешна врска во `|publisher=` (help), Предлошка:Better source
2. ↑  Maike Vogt-Lüerssen: *Isabella von Aragon und ihr Hofmaler Leonardo da Vinci*, Norderstedt 2010, ISBN 978-3-8391-7110-3, p. 116

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 88717722
* LCCN: n83073803
* ISNI: 0000 0001 1577 1623
* GND: 119138158
* SUDOC: 029939313
* BNF: cb121458465 (податоци)
* NKC: jo2003168192
* RKD: 459849

 |

 |
Мартеници, обесени на овошно дрво во цут, Бугарија
**Баба Марта** (митолошко значење) — поим кој потекнува како персонификација на месец март, неговата измамничка природа и непредвидливи метеоролошки услови. „Баба Марта" гарантира невреме и кога не му е време. Баба Марта ја има речиси кај сите словенски народи.

За „Баба Марта" се својствени „Бабините укови". Ова е периодот од крајот на март и почетокот на април, кога наеднаш и вон ред дуваат студени ветришта и врни лапавица, што прави кал со снег на земјата.

Потекло на зборот
-----------------

Името Баба Марта настанало според месецот март, односно римскиот бог на војната Марс. Таа е остра и сурова како него, а топла и разиграна како пролетта што ја најавува.

Митолошко минато
----------------

Легендата вели дека таа првпат се налутила кога римскиот крал Нума Помпилиј ѝ го одзел местото на прва дама во календарот, додавајќи уште два месеци пред неа. Оттогаш, таа навредена старица станала многу ќудлива. Час во неа се буди воениот дух на богот Марс, па се одмаздува испраќајќи студ на земјата, час со својата топла насмевка носи пролетна радост. Според народното верување, Баба Марта е персонификација на пролетта, повторното раѓање, новите идеи и неопходноста од хармонија во природата и човечкиот живот. Кога тоа не е случај, таа испраќа снег на земјата за да ги предупреди луѓето дека треба да внимаваат на нивното однесување.

Наводи
------

1. 1 2 3   Група аутора, Српски митолошки речник, НОЛИТ, Београд, 1970 г.
2. ↑   Група аутора, Политикин Забавник, Политика, Београд, 2013.г.
Јаз
**Јаз** е плажа во Будва, Црна Гора. Се наоѓа на 2,5 километри западно од Будва. Се состои од 2 дела, едниот е долг 500 метри, а другиот дел, кој понекогаш претставува нудистичка плажа, е долг 300 метри.

Иако, тоа е доста популарна плажа за сончање и кампување, и е една од подолгите плажи во Црна Гора, има добар меѓународен углед како домаќин на бројни концерти и случувања во последните неколку години.

Концерти 2007-2008
------------------

На годишните летни манифестации се гледа како обид да се зголеми меѓународниот имиџ на Црна Гора, како и да се промовира земјата како добро туристичко одредиште. Во најголемиот дел тоа беше финансирано од страна на Светозар Марковиќ, влијателен црногорски политичар, кој е роден во Будва.

Си Денс фестивал 2015 година
Ролингстонс свиреа на 9 јули 2007 година, во рамките на нивната Биг Бенг турнеја. На концертот имаат присуствувано 25.000 луѓе.

Следен значаен настан беше 3-дневниот Лајв Фест, кој се одржа во август 2008 година. Настапуваа: Лени Кравиц, Арманд ван Хелден. Додека на 5 август, гостуваа: Дино Мерлин и DJ Петро Грув, на 6 август: Горан Бреговиќ, а на 6 август Здравко Чолиќ.

Во истата година Мадона во рамките на својата турнеја Стик Ен Свит одржа концерт на 25 септември на кој присуствуваа околу 50.000 посетители.

Си Денс Фестивал
----------------

Од 2014 до 2017 година, на плажата Јаз беше организиран меѓународниот музички Си Денс Фестивал. Фестивалот е во организација на Општина Будва, компанијата „Нови Сад" Нови Сад Мој Егзит Авантура (што исто така го организира Фестивалот „Егзит" во Нови Сад) и компанијата ЕМЦ Груп од Подгорица. Од 2018 година, овој фестивал се одржува на плажата Буjarарица. На Си Денс Фестивалу во 2015 година, за три дена беа евидентирани околу 110.000 посетители, а се проценува дека на црногорската туристичка економија и донесе околу 20 милиони евра. Овој фестивал беше запаметен во аналите на фестивалскиот туризам во Црна Гора со бројни записи - посетеност, заработка, потрошувачка, број на странски туристи и други параметри.

Наводи
------

1. ↑  Strugar, Stefan (14. 1. 2015). „Sea Dance je najbolji evropski festival srednje veličine". *Vijesti*. Посетено на 2. 4. 2020. Проверете ги датумските вредности во: `|accessdate=, |date=` (help)
2. ↑  „Sea Dance Festival". *Zvanični sajt*. Sea Dance Festival. Посетено на 2. 4. 2020. Проверете ги датумските вредности во: `|accessdate=` (help)
3. ↑  „Doprinos Sea Dance festivala 2015 oko 20 miliona eura". *Zvanični vebsajt*. Sea Dance Festival. Архивирано од изворникот на 2020-04-14. Посетено на 4. 4. 2020. Проверете ги датумските вредности во: `|accessdate=` (help)
**Ацо Георгиев Ацев** ( 1898
 во Мажучиште, Прилепско — 24 јануари 1945

 во Скопје) — македонски партизан, борец за слобода на Македонија и учесник во НОВ.

Животопис
---------

Уште пред Втората светска војка се имал доселено во Скопје, каде работел како бифеџија. За време на окупацијата активно ја помагал народно-ослободителната борба. Покрај извршувањето на поставените задачи, материјално го помагал движењето. Поради пројавената револуционерна активност, во 1943 година, бугарската фашистичка полиција го затворила, а потем го интернирала во Бугарија, во селото Кржани. Во интернација останал 6 месеци, а потоа бил префрлен во затворот во Скопје, каде го задржале само еден месец. По излегувањето од затворот, веднаш заминал на Китка и и се приклучи на Дванаесеттата македонска ударна бригада. Во состав на истата учествувал во сите борби што ги водела оваа единица. Во борбите за ослободувањето на Скопје, на 13 ноември 1944 година, бил ранет за време на уличните борби. Од последиците во затворот како и од раната, починал на 24 јануари 1945 година. Бил погребан на скопските гробишта во Бутел.

Наводи
------

1. ↑  *Беа, загинаа, останаа*. Скопје: Историски Архив. 1969. стр. 174–175. На `|first=` му недостасува `|last=` (help)
Ендомембрански систем на клетката
**Јадрената обвивка** ја одделува содржината на клеточното јадро од цитоплазмата и дава структурна поддршка на јадрото. Јадрената обвивка делува како препрека за проток на молекули меѓу јадрото и цитоплазмата, што го прави истото посебен биохемиски оддел. Каналите кои минуваат низ јадрената обвивка се образувани од јадрените порински комплекси, кои дозволуваат регулирана размена на молекули. Селективниот транспорт на белковини и РНК-низ јадрените порински комплекси го одржува внатрешниот состав на јадрото, но исто така има клучна улога во регулацијата на еукариотската генска експресија.

Градба и функција
-----------------

Јадрената обвивка има сложена градба. Таа се состои од две јадрени мембрани, јадрена ламина и јадрен порински комплекс. Јадрото е опколено од две концентрични мембрани, наречени внатрешна и надворешна јадрена мембрана. Надворешната е во континуитет со ендоплазматичниот ретикулум, така што просторот меѓу внатрешната и надворешната јадрена мембрана е директно поврзан со луменот на ендоплазматичниот ретикулум. Освен тоа, надворешната мембрана е функционално слична со мембраната на ендоплазматичниот ретикулум и има рибозоми поврзани со нејзината површина. За разлика од неа, внатрешната мембрана носи единствени белковини кои се специфични за јадрото.

Клучната функција на јадрените мембрани е да бидат препрека која ги одвојува содржините на јадрото и цитоплазмата. Како и другите мембрани во клетката, јадрените мембрани се всушност фосфолипидни двослоеви, пропусливи само за мали неполарни молекули. Другите молекули се неспособни да дифундираат низ фосфолипидниот двослој. Двете мембрани се поврзани со јадрените порински комплекси, единечни канали низ кои поминуваат мали поларни молекули и макромолекули. Поринскиот комплекс е сложена структура која е одговорна за селективниот транспорт на белковини и РНК меѓу јадрото и цитоплазмата.

Под внатрешната мембрана лежи јадрената ламина, фиброзна мрежа која дава структурна поддршка на јадрото. Јадрената ламина се состои од еден или повеќе поврзани белковини наречени ламини. Повеќето клетки на цицачите, на пример, се состојат од четири различни ламини (А, B1, B2 и C).
Астрид Олуфсдатер, фантастичен цртеж
**Астрид Олофсдотер** ( норвешки : *Astrid Olavsdatter* ; англиски : *Aestrith* ) (почина во 1035 година) била кралицата на кралот Олаф II од Норвешка .

Биографија
----------

Astrid е родена како ќерка на кралот Олоф Skötkonung на Шведска и неговата Obotritian љубовница Edla. Таа била полусестра на шведскиот крал Анунд Јакоб и сестра на шведскиот крал Емунд Стариот. Се вели дека таа и нејзиниот брат Емунд не биле добро третирани од нивната маќеа, кралицата Естрид, и дека биле испратени кај згрижувачки родители. Астрид била испратена кај еден човек по име Егил во Вестерјетланд .

Во 1016 година, било одлучено Норвешка и Шведска да дојдат до помирни односи со сојуз на кралски брак. Благородниците од двете земји се обидоле да договорат брак помеѓу кралот Олаф од Норвешка и легитимната полусестра на Астрид, принцезата Ингегерд Олофсдотер од Шведска, но Ингегерд наместо тоа била во брак со Јарослав I Мудриот, Големиот кнез од Новгород и Киев. Наместо тоа, Астрид се омажила за кралот Олаф во Сарпсборг во 1019 година. Некои извори велат дека Астрид ја заменила Ингегерд од желбата на нејзиниот татко, додека други велат дека бракот се одржал против волјата на нејзиниот татко, преку соработката на кралот Олаф и Шведскиот Jarl Ragnvald Ulfsson .

Астрид била опишана како убава, артикулирана и дарежлива, а на другите им се допаѓала.[] Таа била мајка на Вулфхилд од Норвешка (1020–1070), која се омажила за Ордулф, војводата од Саксонија, и маќеата на кралот Магнус Добриот, со кого имала добри односи. Во 1030 година, таа останала вдовица кога нејзиниот сопруг бил убиен. Таа ја напуштила Норвешка и се вратила на шведскиот двор, каде што имала висока позиција. Кога нејзиниот посинок Магнус ја посетил Сигтуна на пат да го бара норвешкиот престол, таа му ја дала својата официјална поддршка и ја охрабрила и Шведска да го стори тоа.

Наводи
------

 

1. ↑  *Astrid Olavsdatter – utdypning* (Store norske leksikon)
2. ↑  *Yaroslav the Wise* (Encyclopedia of Ukraine, vol. 5. 1993)
3. ↑  Thunberg, Carl L. (2012). *Att tolka Svitjod*, p 35.
4. ↑  *Olav 2 Haraldsson Den Hellige – utdypning* (Store norske leksikon)

Други извори
------------

* Lagerqvist, Lars O. *Sverige и dess regenter под 1.000 години*. Алберт Бониерс Форлаг АБ. 1982 година.ISBN 91-0-075007-7
* Thunberg, Карл Л. *Осо tolka Svitjod* *[да се протолкува Svitjod].* Универзитетот во Гетеборг. CLTS. 2012 година.ISBN 978-91-981859-4-2ISBN 978-91-981859-4-2 .

Надворешни врски
----------------

* Семејното стебло на Астрид Олофсдатер на Geni.com

Сукцесија
---------

|  |
| --- |
| Астрид Олофсдотер од Шведска **House of Munsö****Роден(а):** Unknown  **Починал(а):** 1035 |
|
| Претходник**Sigrid Storråda***(Queen consort)* | **Royal Consort of Norway***(Queen consort)***1019–1035**  | Наследник**Emma of Normandy*(Queen consort)*** |
**Античката уметност** во **Македонија** започнува да се развива за време на Античка Македонија, и тоа најмногу за време на Филип II Македонски, во IV век п.н.е. Сепак, постојат и постари наоѓалишта, како што е на пример Требениште (од VI век п.н.е.).Во тоа време во Македонија се развиваат повеќе градски центри: Скупи, Стибера, Стоби, Хераклеја Линкестис, Лихнид и др. За време на подемот на Македонската држава, свој непречен развој доживувале и овие градски центри.Тие станале важни стратешки места, но во истовреме претставувале и важни економски и културни центри. Уште од ова време овие градови имале развиена инфраструктура и оддавале впечаток дека античката македонска држава била солидно развиена цивилизација.

По падот на Античка Македонија под римска власт, овие градови биле уништени и ограбени.Но сепак, новата римска цивилизација го продолжила развојот на овие градови. Римската култура длабоко се врежала во градските јадра на некогашните македонски градови.Таа донела нови вредности, нови форми и придонела за значителен растеж на античките градови во Македонија. Се граделе нови патишта кои поврзувале големи градски центри во римската империја. Значаен дел од овие сообраќајници ја крстосувале територијата на Македонија. Најпознат ваков пат е Вија Егнација, која минувала низ Лихнид, Хераклеја и Солун. Во овој период македонските градови доживуваат културен и економски развој. Од археолошките наоди во овие градски центри пронајдени се базилики, театри, плоштади, палати, бањи, кои биле богато украсени со мозаици, мермерни и бронзени скулптури, како и со архитектонски орнаменти. Сето ова зборува за развиен градски живот во овие урбани средини.

Но, на територијата на Република Македонија постојат бројни други помали наоѓалишта каде е пронајден богат археолошки наод, кој сведочи за распространетоста на античката култура во Македонија. Во сите овие многубројни археолошки наоѓалишта на територијата на Македонија се пронајдени големи количества археолошки наод, во вид на подвижен материјал, како на пример: керамика, монети, орудија, накит, статуи во помали и во поголеми димензии, оружја и сл.Овие богатства се чуваат во поголемите музеи во Република Македонија.

Како најзначајни и најбогати археолошки наоѓалишта во Република Македонија може да се издвојат античките градови Стоби и Хераклеја Линкестидска.